# Vedlegg 1: Forslag som utgangspunkt for lokal avtale

# **1.0 Ansvarsforhold og roller**

Dette er et forslag til beskrivelse av roller og ansvarsforhold for utdanningsinstitusjonen og helseforetaket samt omtale av særlige forhold som studentene skal være kjent med. Vedlegget må leses i sammenheng med veilederen. Det som er beskrevet i veilederen vil ikke gjentas direkte her.

## **Ordinære eksterne praksisstudier**

Ref. definisjonen i pkt. 2.2 i veilederen. Roller og ansvarsforhold skal ved gjennomføring av ordinære eksterne praksisstudier være i tråd med det inngåtte avtaleverket mellom utdanningsinstitusjonen og helseforetaket som regulerer dette. Det vil derfor ikke utdypes nærmere her.

## **1.2 Alternative praksisstudier**

Ref. definisjonen i pkt. 2.3 i veilederen. Følgende roller og ansvarsforhold gjelder under alternative praksisstudier:

### **Utdanningsinstitusjonen skal:**

1. Forberede alternativ praksis i samarbeid med helseforetaket. I den grad det er gjennomførbart foregår samarbeidet i tråd med de vanlige rutiner for praksisstudier.
2. Beskrive endringer i praksisemnet som blir gjort i alternativ praksis, inkludert studieoppgaver tilknyttet dette.
3. Tilgjengelig gjøre praksisdokument/vurderingsskjema for gjeldende emne som legges til grunn for midt- og sluttvurdering.
4. Sørge for god informasjon til studentene om rammene for alternativ praksis, herunder krav til dokumentasjon av læringsaktiviteter.
5. Bidra til å tilgjengelig gjøre kurs i smittevern-prosedyrer på læringsplattformen og bidra til at studentene gjennomfører disse. Det er likevel studentens eget ansvar å sørge for slik gjennomgang.
6. Identifisere muligheter for digital veiledning og læringsaktiviteter på praksisstedet som gjør det mulig å oppnå læringsutbyttebeskrivelsene, i samråd med student og helseforetaket.
7. Veilede studenter i alternativ praksis, via ukentlig digital løsninger. Veiledning kan skje enten individuelt og/eller for grupper av studenter.
8. Bidra til nødvendig informasjonsflyt mellom utdanningsinstitusjonen og praksisstedet som har studenter i alternativ praksis.
9. Tilrettelegge for vurderingssamtaler med praksisstedets veileder, så langt det er gjennomførbart.

#### **Helseforetak skal:**

1. Sørge for at studenter i alternative praksisstudier innlemmes i arbeidsfellesskapet på praksisstedet.
2. Sørge for at studentene får nøkkelkort, arbeidstøy, garderobeplass og nødvendige

systemtilganger i tråd med vanlig rutiner for mottak av studenter i praksisstudier.

1. Sørge for at opplæring i smittevern ivaretas for alle studenter.
2. Sikre at studentene får en viss veiledning på praksisstedet under alternative praksisstudier. Dette kan eksempelvis være at den aktuelle enheten har en praksisansvarlig. Hvis det er flere studenter i samme avdeling kan en person ha denne rollen for flere studenter.
3. Bidra til at praksisansvarlig i så stor grad som mulig stiller opp på midtevalueringer.
4. Bidra til at sluttevaluering av studenten ivaretas som et minimum, gjennom deltakelse fra praksisansvarlig/veileder.
5. Skikkethetsvurdering se punkt 1.4

#### **Student**

1. Studentene i alternative praksisstudier må påregne å jobbe mer selvstendig enn i ordinære eksterne praksisstudier.
2. Faglærer fra utdanningen skal være tilgjengelig for elektronisk kontakt med studentene.
3. Studentene er selv ansvarlige for å dokumentere hvilke læringssituasjoner de deltar i, i tråd med føringene fra det aktuelle studieprogrammet.

## **1.3 Arbeidspraksis**

Ref. definisjonen i pkt 2.4. Følgende roller og ansvarsforhold gjelder under arbeidspraksis:

#### **Utdanningsinstitusjonen skal**

1. Vurdere om tilstrekkelig læringsutbytte fastsatt i utdanningen er oppnådd og om hele eller deler av arbeidspraksisen kan godkjennes.
2. Sørge for at lærer fra utdanningen har kontakt med studentene når de er i arbeidspraksis.

#### **Helseforetak/praksissted skal**

1. Sørge for at studentene gis midlertidig ansettelse i helseforetaket. Studentene står til disposisjon for avdelingens ledelse på linje med øvrig helsepersonell knyttet til avdelingen.
2. Sikre nødvendig opplæring og kollegaveiledning. Det presiseres at arbeidsstedet ikke kan belastes med praksisveiledning utover det som kan regnes som ordinær kollegaveiledning.
3. Vurdere behovet for støttetiltak for studenter i arbeidspraksis i forbindelse med koronapandemien.
4. Skikkethetsvurdering se punkt 1.4

#### **Student**

1. Studenter som er i arbeidspraksis må dokumentere hva de har gjort og antall timer, samt få bekreftelse fra praksisfeltet på at skikkethet er vurdert, i tråd med omtalte skjema i veilederen.

## **1.4 Skikkethet og studenter med særlig behov for tett oppfølging**

Når studenter skal i alternativ praksis eller i arbeidspraksis gjelder følgende:

Utdanningsinstitusjonen skal påse at studenter som er i skikkethetsvurdering eller studenter med særlig behov for tett oppfølging ikke sendes i tilrettelagt praksis eller arbeidspraksis. Praksisstedet er ansvarlig å bidra med skikkethetsvurdering og varsling til universitetet, herunder ta studenten ut av praksis/arbeid. Ved slikt tilfelle trår vanlige prosedyrer for skikkethetsvurdering i kraft.

# Vedlegg 2: FORSLAG TIL SKJEMA FOR DOKUMENTASJON AV ARBEIDSPRAKSIS

|  |
| --- |
| **Dokumentasjon arbeidspraksis**  **(**Jfr punkt 2.3 i veileder om koronapandemien) |

|  |  |
| --- | --- |
| **Fylles ut av student** | |
|  | |
| Navn |  |
| Studentnummer |  |
| Studieprogram |  |
| Praksisperiode som arbeidspraksis skal erstatte ( kode) |  |
| Type arbeid |  |
| Arbeidssted |  |
| Beskrivelse av arbeidet ( type brukere, arbeidsoppgaver osv) |  |
| Jeg har vært i arbeidspraksis i totalt: | \_\_\_\_\_\_\_\_\_dager og/eller \_\_\_\_\_\_\_\_\_\_ timer |
| Kontaktinformasjon hos arbeidsgiver: |  |

|  |
| --- |
| ***Beredskapssituasjonen for koronavirus er en unik mulighet til læring i en krisesituasjon, og læringspotensialet er stort for studentene. Universitetene vurderer om tilstrekkelig læringsutbytte fastsatt i utdanningen er oppnådd og om hele eller deler av arbeidspraksisen kan godkjennes.*** |

|  |
| --- |
| Dato og underskrift: |

|  |
| --- |
| **Dokumentasjon arbeidspraksis**  **(**Jfr punkt 2.3 i veileder om koronapandemien) |
| **Fylles ut av arbeidsgiver** |
| **Skikkethetsvurdering:**  **Forskrift om skikkethetsvurdering i høyere utdanning**  § 2.Definisjon og formålet med skikkethetsvurdering  Skikkethetsvurdering skal avdekke om studenten har de nødvendige forutsetninger for å kunne utøve yrket. En student som utgjør en mulig fare for liv, fysisk og psykisk helse, rettigheter og sikkerhet til de pasienter, brukere, barnehagebarn, elever, eller andre studenten vil komme i kontakt med under praksisstudiene eller under fremtidig yrkesutøvelse, er ikke skikket for yrket.  Løpende skikkethetsvurdering av alle studenter skal foregå gjennom hele studiet og skal inngå i en helhetsvurdering av studentens forutsetninger for å kunne fungere i yrket.  Hvis det er begrunnet tvil om en student er skikket, skal det foretas en særskilt skikkethetsvurdering.  Forvaltningslovens regler om saksbehandling gjelder ved særskilt skikkethetsvurdering.   |  |  | | --- | --- | |  | **Arbeidsgiver bekrefter med dette at student er vurdert som skikket i forhold til arbeidet som er utført i arbeidspraksisen (sett kryss).** | |
| Dato og underskrift: |